Source: http://docplayer.fi/838394-Asiakasryhmittelyyn-pohjautuva-tuotteistus-rug-iii-ltc-34-luokituksen-avulla.html
Timestamp: 2017-08-23 10:29:58+00:00
Document Index: 14953616

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Asiakasryhmittelyyn pohjautuva tuotteistus RUG-III LTC/34-luokituksen avulla - PDF
Asiakasryhmittelyyn pohjautuva tuotteistus RUG-III LTC/34-luokituksen avulla
Download "Asiakasryhmittelyyn pohjautuva tuotteistus RUG-III LTC/34-luokituksen avulla"
1 Rauha Heikkilä Anniina Tirronen Birgit Viitanen Anne-Mari Salonen, Magnus Björkgren Anja Noro Janne Asikainen Joonas Sakki, Matti Mäkelä Harriet Finne-Soveri Asiakasryhmittelyyn pohjautuva tuotteistus RUG-III LTC/34-luokituksen avulla Tehostettu palveluasuminen Tampereella RAPORTTI
2 RAPORTTI 20/2013 Rauha Heikkilä, Anniina Tirronen, Birgit Viitanen, Anne-Mari Salonen, Magnus Björkgren, Anja Noro, Janne Asikainen, Joonas Sakki, Matti Mäkelä, Harriet Finne-Soveri Asiakasryhmittelyyn pohjautuva tuotteistus RUG-III LTC/34 -luokituksen avulla Tehostettu palveluasuminen Tampereella
3 Kirjoittaja ja Terveyden ja hyvinvoinnin laitos ISBN (painettu) ISSN (painettu) ISBN (verkkojulkaisu) ISSN (verkkojulkaisu) Juvenes Print Suomen Yliopistopaino Oy Tampere 2013
4 Lukijalle Tässä raportissa esitetty tuotteistamisprosessi kohdentuu Tampereen kaupungin järjestämään ikäihmisten tehostettuun palveluasumiseen. Tehtyä tuotteistusta on tarkoitus käyttää paitsi palvelujen hankinnassa ja sopimusohjauksessa, myös asiakasohjauksen tukena sekä hoitoketjujen sujuvoittamisessa. RAI-arviointijärjestelmään pohjautuva RUG-tuotteistus nähdään potentiaalisena elementtinä tulosperusteisen hankinnan rakentamiselle. Tulosperusteisen hankinnan arviointiperusteena ja onnistumisen mittarina käytetään asiakkaille tuotettavaa hyötyä ja vaikuttavuutta. Tuotteistuksessa on lähdetty liikkeelle vanhuksen toimintakyvystä ja voimavaroista. Tehtyjä RAI-arviointeja apuna käyttäen voidaan löytää eri asiakasryhmiä, joilla on samankaltaisuutta sekä toimintakyvyssä että palvelutarpeissa. RUG-III LTC/34 - luokituksen pohjalta asiakasryhmäluokkia on yhteensä 34, joista edelleen on ryhmiteltävissä suurempia kokonaisuuksia pohjaksi palvelutuotteille, joille määritellään sisältö, hinta ja laatu. Samankaltaisuus asiakasryhmissä ja niihin pohjautuvissa tuotteissa ilmenee muun muassa tarvittavana henkilöstön osaamisvaatimuksena. Palvelutuotekohtaiset kustannuspainot kuvaavat palvelutuotteiden välistä eroa hoitoisuudessa. Tuotteistusprosessissa tuotekuvaukset muodostettiin siten, että palvelutuotteet sisältävät kaikissa palvelutuotteissa olevan peruspalvelun ja palvelutuotekohtaisen asiakkaan ensisijaisen tarpeen. Tampereella jo pitkään voimassa ollut kotona asumista tukeva strategia näkyy laitospainotteisen palvelurakenteen purkamisena kotona tapahtuvan hoidon palveluiksi, kuten kotihoidoksi ja tehostetuksi palveluasumiseksi. Ikäihmisten tehostettu palveluasuminen on kaupungissamme hankittu kokonaan ulkoisilta palveluntuottajilta, yrityksiltä ja kolmannen sektorin toimijoilta, aina vuoden 2013 lopulle saakka. Lokakuun viimeisinä päivinä 2013 alkoi vasta ikäihmisten tehostetun palveluasumisen tuottaminen Tampereen kaupungin omassa tuotannossa. Tehostetun palveluasumisen RUG-tuotteistuksen loppuvaiheessa vahvistui ajatus siitä, että pikkuhiljaa asumispalveluista hankitaan jatkossa ainoastaan ryhmäkotimuotoista tehostettua palveluasumista ja vielä olemassa olevia muita asumispalveluita muutetaan kotihoidon palveluiksi osana kaupungin järjestämien palvelujen rakennemuutosta. Haasteen tehostetun palveluasumisen RUG-tuotteistuksen kattavalle käyttöönotolle asettaa se, etteivät kaikki tehostetun palveluasumisen palveluntuottajat käytä RAIjärjestelmää. Tilaaja edellyttää kilpailuttaessaan tarjouspyynnöissä RAI-järjestelmän käyttöönottoa, joten RAI-arviointien kattavuus lisääntyy aina uuden hankinnan myötä. Aikaisemmin Tampereella on tuotteistettu asiakasryhmittelyyn pohjautuen RUG-III LTC/34-luokituksen avulla kaupungin oma laitoshoito. Tässä raportissa esitetty vanhuksen tarpeisiin perustuva tuotteistus on toinen askel suuntaan, jossa palvelujen hankintaa pyritään tekemään palvelun vaikuttavuuteen perustuen. Kolmas askel on THL Raportti 20/2013 3
5 tarkoitus ottaa jatkamalla tuotteistusprosessia kotihoidon palveluissa, minkä jälkeen volyymeiltaan suurimmat vanhuspalvelut Tampereella on RUG-tuotteistettu. Yhtenäisen tuotteistuksen avulla tavoitellaan myös työvälinettä palvelujen järjestämisen johtamiseen. Anniina Tirronen vs. tilaajapäällikkö Tampereen kaupunki Tilaajaryhmä, ikäihmisten palvelut THL Raportti 20/2013 4
6 Tiivistelmä Rauha Heikkilä, Anniina Tirronen, Birgit Viitanen, Anne-Mari Salonen, Magnus Björkgren, Anja Noro, Janne Asikainen, Joonas Sakki, Harriet Finne-Soveri. Asiakasryhmittelyyn pohjautuva tuotteistus RUG-III/LTC34-luokituksen avulla. Tehostettu palveluasuminen Tampereella. Terveyden ja hyvinvoinnin laitos (THL). Raportti 20/ sivua. Helsinki Hankkeen tavoitteena oli muodostaa tuotteistus, jota voidaan käyttää Tampereen kaupungin tilaajan ja tehostetun palveluasumisen sopimusohjauksessa, asiakasohjauksessa ja palvelujen hankinnassa. Palvelujen hankinnassa tavoitellaan tulosperusteista hankintaa. Tehostetun palveluasumisen tuotteistushankkeen lähtökohtana on Tampereen kaupungin laitoshoidon tuotteistushanke (Heikkilä ym. 2013). Molemmissa tuotteistushankkeissa kuusi palvelutuotetta pohjautuvat RUG-III LTC/34 -luokituksen pohjalle. Erilaiset palveluympäristöt ja kustannustasot laitoshoidossa ja tehostetussa palveluasumisessa vaikuttavat siihen, että tehostetun palveluasumisen tuotteistushankkeessa 1. kuvattiin kuuden palvelutuotteen sisällöt 2. laskettiin palvelutuotteille kustannuskomponentit (RUG-vakioitu kustannus ja kiinteä kustannus) 3. luotiin maksujärjestelmä. Tutkimusaineistona käytettiin viiden ulkoisen palveluntuottajan ja kahden Tampereen kaupungin oman tuotannon pilottiosaston empiiristä aineistoa. Asiakkaiden palveluntarve oli arvioitu RAI-LTC (Long Term Care) välineellä. RAI-LTC-tiedonkeruut olivat vuosilta Tehostetun palveluasumisen tuotekuvaukset toteutettiin samalla tavalla kuin Tampereen kaupungin laitoshoidon tuotekuvaukset. Palvelutuotekuvausten sisällön määrittelyssä käytettiin apuna Delfoi-menetelmää. Delfoi-menetelmän periaatteita ovat asiantuntijoiden käyttö, anonymiteetti, toistaminen ja palaute asiantuntijoille sekä asiantuntijoiden mielipiteen lähestyminen kohti konsensusta. Palvelutuotteet sisältävät kaikissa palvelutuotteissa olevan peruspalvelun ja palvelutuotekohtaisen asiakkaan ensisijaisen tarpeen. Tässä hankkeessa päädyttiin maksujärjestelmämalliin, joka on yhdistelmä kustannus-, hinta- ja tarjouskilpailupohjaisista malleista. Tilaaja määrittelee RUG-vakioidun kustannuksen tasahinnaksi ja kiinteä kustannus määräytyy palveluntuottajakohtaisen sopimusneuvottelun tai kilpailutuksen avulla. Tehostetun palveluasumisen tuotteistushankkeessa luotiin palvelutuotteet, joiden käyttöönotosta Tampereen kaupunki ja THL Raportti 20/2013 5
7 tuotteistushankkeessa mukana olleet palveluntuottajat sopivat syksyn 2013 sopimusneuvotteluissa. Avainsanat: kustannukset, palvelutarve, tuotteistaminen, RAI, RUG-luokitus, tuotteet, vanhuspalvelut. THL Raportti 20/2013 6
8 Sammandrag Rauha Heikkilä, Anniina Tirronen, Birgit Viitanen, Anne-Mari Salonen, Magnus Björkgren, Anja Noro, Janne Asikainen, Joonas Sakki, Harriet Finne-Soveri. Asiakasryhmittelyyn pohjautuva tuotteistus. Tehostettu palveluasuminen Tampereella [En produktifiering baserad på RUG-III LTC/34 klassificeringen. Effektiverad serviceboende i Tammerfors stad]. Institutet för hälsa och välfärd (THL). Rapport 20/ sidor. Helsingfors Målsättningen med projektet var att utforma en produktifiering av tjänster för effektiverat serviceboende inom äldreomsorgen, som kan användas i Tammerfors stads beställar- och utförarmodell för kontraktsstyrning och klientstyrning samt för upphandling av tjänster. Målsättningen är en resultatbaserad upphandling av vårdtjänster för effektiverat serviceboende. Utgångspunkten för produktifieringen är Tammerfors stads produktifieringsprojekt för institutionsvården (Heikkilä m.fl. 2013). I båda projekten utformades sex stycken serviceprodukter baserat på RUG-III/34 klassificeringen. Eftersom det finns skillnader i kostnader och servicestrukturer mellan institutionsvård och serviceboende har projektet för effektiverat serviceboende tagit fasta på att: 1. Beskriva innehållet i de sex serviceprodukterna 2. Beräkna kostnadskomponenterna för serviceprodukterna (RUG-neutraliserad kostnad och fast kostnad) 3. Utveckla ett prissättningssystem för effektiverat serviceboende Det empiriska forskningsmaterialet utgjordes av sex privata serviceproducenter och två av Tammerfors stads egna pilotenheter för effektiverat serviceboende. Klienternas servicebehov utvärderades med RAI-LTC (Long-Term Care) instrumentet, och forskningsmaterialet hämtades från åren Produktbeskrivningarna för det effektiverade serviceboendet genomfördes med samma Delphi metod som i produktifieringsprojektet för institutionsvården. Delphi metodens grundprinciper är att använda sakkunniga, anonymitet, upprepningar och feedback för att uppnå en konsensus. Produktbeskrivningarna omfattar basservicen och det individuella servicebehovet för varje serviceprodukt. Prissättningsmodellen som antogs i projektet är en kombination av kostnads-, prisoch anbudsbaserade modeller. Beställaren bestämmer själv det RUG-neturaliserade priset, den fasta priskomponenten bestäms på basen av kontraktsförhandlingar med THL Raportti 20/2013 7
9 producenterna eller via anbudstävlan. Beslut om hur det nya prissättningssystemet tas i bruk görs under höstens 2013 kontaktsförhandlingar mellan Tammerfors stad och de serviceproducenter som deltagit i projektet. Nyckelord: kostnader, vårdbehov, produktifiering, RAI, RUG-klassificeringen, produkter, äldreomsorgstjänster. THL Raportti 20/2013 8
10 Abstract Rauha Heikkilä, Anniina Tirronen, Birgit Viitanen, Anne-Mari Salonen, Magnus Björkgren, Anja Noro, Janne Asikainen, Joonas Sakki, Harriet Finne-Soveri. Asiakasryhmittelyyn pohjautuva tuotteistus. Tehostettu palveluasuminen Tampereella [Service packages based on client segmentation with RUG-III/34 classification Sheltered housing with 24-hour assistance for older people in Tampere city]. National Institute for Health and Welfare (THL). Report 20/ pages. Helsinki The purpose of this project was to introduce service packages to be used in the city of Tampere in negotiations and service contracts between the service purchaser and sheltered housing services with 24-hour assistance for older people. In the service provision, an outcomes-based commissioning criteria was pursued. The starting point of the productisation of sheltered housing was the productisation of long-term institutional care in Tampere city which was made during between 2011 and The six service packages were based on the RUG-III LTC/34 classification in both productisation projects. Long-term care and sheltered-housing are different service environments and they have different cost levels therefore in the productisation of sheltered housing 1. the six service packages were described 2. RUG-price components for each service package were calculated 3. pricing system was created. RAI assessment data, classified with RUG-III LTC/34 algorithm and including the need for care, were derived from five external service providers and two of the city s own pilot departments in Tampere city. The data were collected Service packages in sheltered housing and long-term institutional care were created in the same way, using the Delphoi-method. The principals of the Delphoi method are use of experts, anonymity, repetition, feedback to experts, and consensus of experts opinions. In each service package is included the basic service and the client s primary need for services. One of the outcomes of this project was a payment system model, which is a combination of cost, price and bid-based competitors models. The service purchaser determines the RUG standardised component. The fixed cost is determined by the contract negotiations or by competitive bidding. Keywords: cost, elderly services, productization, products, RAI, RUG-classification, service need THL Raportti 20/2013 9
11 Sisällys Lukijalle Tiivistelmä Sammandrag Abstract Lyhenteitä ja käsitteitä Johdanto 13 2 Hankkeen organisointi 15 3 Hankkeen tavoitteet 17 4 Palvelujen tuotteistaminen Palveluiden tuotteistamisprosessi Palvelutuotteiden hinnoittelu 19 5 Tampereen tehostetun palveluasumisen tuotteistuksen empiirinen tarkastelu Aineisto Menetelmät Palvelutuotteet Palvelutuotekuvaukset Palvelutuotteiden hinnoittelu Tilaajan ja tuottajien väliset palvelusopimukset Asiakkaiden siirtyminen palvelutuotteesta toiseen ja toimintakyvyn muutos 33 6 Pohdintaa 35 Lähteet Liitteet Liite 1. RUG-III LTC/34-luokitus Liite 2. Palvelutuotekuvaukset I-kierros Liite 3. Palvelutuotekuvaukset II-kierros THL Raportti 20/
12 Lyhenteitä ja käsitteitä ADL Activities in Daily Living, päivittäiset toiminnot, jonka mittaamiseen käytetään RAI-järjestelmään sisältyviä mittareita ADL-h ja ADL-RUG. ADL-h RAI-järjestelmään sisältyvä hierarkkinen ADLmittari. Mittari huomioi päivittäisistä toiminnoista liikkumisen, wc:n käytön, henkilökohtaisen hygienian ja syömisen. Asteikko 0-6, missä 0 on itsenäinen ja 6 täysin autettava. ADL-RUG RUG-III-LTC-luokitukseen liittyvä ADL-mittari. Mittari huomioi päivittäisistä toiminnoista liikkumisen sängyssä, wc:n käytön, siirtymisen ja syömisen. Asteikko on CPS Kustannuspaino RAI RAI-järjestelmä RAI-LTC RAI-järjestelmään sisältyvä kognitiivisten toimintojen asteikko (Cognitive Performance Scale). Mittari huomioi lähimuistin, ymmärretyksi tulemisen, päätöksentekokyvyn, kyvyn syödä itse ja tajunnan tason. Asteikko 0-6, missä 0 on normaali ja 6 erittäin vaikea kognition vajaus. Kustannuspaino/Case Mix Index (Kp) on yksittäisen asiakkaan laskennallinen resurssitarve, verrattuna (vertailuaineiston) kaikkien asiakkaiden keskiarvoon. Kts RUG. Resident Assessment Instrument, asiakkaan arviointimenetelmä. Minimum Data Set tai sen 2006 uudistettuun inter- RAI- kysymyslomakkeistoon perustuvat kysymyssarjat, käsikirjat, kysymyksistä koostetut mittarit sekä palvelu- ja hoitosuunnitelman apuvälineet. RAI Long Term Care. Perustuu laitoshoidon asiakkaiden arviointiin tarkoitettuun Minimum Data Set (versio 2.0) kysymyslomakkeistoon. THL Raportti 20/
13 Lyhenteitä ja käsitteitä RUG RUG-III RUG-III LTC/34 RAI-järjestelmään sisältyvä asiakasrakennetta kuvaava Resource Utilization Groups-luokitus.Kts kustannuspaino. RAI-järjestelmään sisältyvän Resource Utilization Groups -luokituksen kolmas versio. Resource Utilization Groups -luokituksen RAI-LTCasiakasrakennetta kuvaava versio, joka sisältää 34 alaluokkaa. Tehostettu palveluasuminen Palveluasumisen perusmääritelmänä on, että asiakas saa palveluntuottajalta sekä asumiseen että muuhun jokapäiväiseen elämään liittyviä palveluja vähintään kerran viikossa. Jokapäiväiseen elämään liittyviä palveluja ovat mm. kodinhoitoapu, henkilökohtaiseen hygieniaan liittyvät palvelut, terveydenhuollon palvelut jne. Palvelujen on oltava sosiaali- ja terveydenhuollon ammattihenkilöiden antamia, joten esimerkiksi pelkkä turvapalvelu, kiinteistön hoitopalvelu tai asunnonmuutostyö ei riitä siihen, että asiakkaasta tehdään hoitoilmoitus. ( Sosiaali- ja terveydenhuollon hoitoilmoitus 2012.) Tehostettu asumispalvelu tarkoittaa ikäihmisten palveluasumista asumispalveluyksikössä, jossa henkilökunta on paikalla ympäri vuorokauden ja jonka KELA on määritellyt avohoidon yksiköksi. THL Raportti 20/
14 1 Johdanto Tampereella palvelujen järjestäminen on kaupungin tasolla organisoitu kuuteen ydinprosessiin. Näistä ydinprosesseista kolme koskee sosiaali- ja terveyspalveluita, ja ne on organisoitu elämänkaarimallin mukaisesti. Yhdestä ydinprosessista vastaa Ikäihmisten palvelujen lautakunta, jonka puheenjohtajana toimii apulaispormestari. Lautakunnan ja apulaispormestarin vastuulla on palveluiden tilaaminen kuntalaisille. Lautakunnassa päätettävät asiat valmistellaan tilaajapäällikön johtamassa tilaajayksikössä. (Junnila ym ) Palvelujen tilaajatoiminnan näkökulmasta tavoitteena on saada yhtenäisen tuotteistuksen avulla työväline vanhuspalvelujen strategiseen johtamiseen ja hoitoketjujen sujuvoittamiseen. Ensimmäisenä tuotteistettiin Tampereen kaupungin pitkäaikainen laitoshoito (Heikkilä ym. 2013). Tampereen kaupungin ikäihmisten palvelujen tilaajayksikkö ja laitoshoito käyttävät palvelutuotteita keskinäisissä palvelusopimuksissa ja sopimusneuvotteluissa. Palvelusopimuksen tarkistusosassa on esitetty palvelutuotekuvaukset, laatu- ja vaikuttavuustavoitteet, kriteerit ja raportointikäytännöt. Tuotteistus oli askel kohti tulosperusteista hankintaa, jonka arviointiperusteena on asiakkaille tuotettava hyöty ja vaikuttavuus. Tulosperusteisen hankinnan RAI/RUG-järjestelmään perustuva tuotteistus voidaan nähdä yhtenä mahdollisena tulosperusteisen hankinnan rakennuselementtinä. Tehostetun palveluasumisen tuotteistuksen lähtökohtana on Tampereen kaupungin laitoshoidon tuotteistushanke (Heikkilä ym. 2013). Asumispalvelut ovat kunnan järjestämisvastuulla, joten tehostettu palveluasuminen on julkista palvelua (Sosiaalihuoltolaki (710/1992). Tampereen kaupunki kilpailuttaa asumispalveluja muun muassa käänteisenä kilpailutuksena, jossa tilaaja määrittää hinnan etukäteen (kiinteä hinta). Palvelun tarkka sisällön tuotteistaminen on edellytys onnistuneelle kilpailuttamiselle. (Syrjä 2010.) Tampere on järjestänyt ikäihmisten tehostetun palveluasumisen palvelut kokonaan ulkoisten palveluntuottajien avulla ostopalveluna ja palvelusetelillä, mutta lokakuun 2013 lopulla tehostettua palveluasumista alkoi tuottaa myös kaupunki itse. Palvelutuotteet pohjautuvat RUG (Resource Utilization Groups)-III LTC (Long Term Care)/34-luokitukseen, joka kuvaa ikäihmisten palveluiden asiakasrakennetta. RUG ryhmittelee asiakkaat päivittäisen voimavarakäytön perusteella kliinisesti yhdenmukaisiin luokkiin, jotka puolestaan jakautuvat kustannusten suhteen toisistaan eroaviksi alaryhmiksi. Jokaiselle RUG-alaryhmälle on muodostettu oma kustannuspaino, joka kuvaa sitä, kuinka paljon hoitohenkilöresursseja alaryhmään kuuluva asiakas käyttää suhteessa keskimääräiseen asiakkaaseen. RUG-luokituksen kriteerit perustuvat asiakkaan terveydentilaan, fyysiseen ja psyykkiseen toimintakykyyn ja erityishoitoihin tai tarpeisiin. (Björkgren ym, 1998.) THL Raportti 20/
15 Asiakkaan palvelujen tarve selvitetään kokonaisvaltaisesti yhdessä asiakkaan ja tarvittaessa hänen läheistensä kanssa. Palvelutarpeiden selvittämisen yhteydessä on arvioitava asiakkaan toimintakyky monipuolisesti ja luotettavia arviointivälineitä käyttäen. (Laki ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista 980/2013.) RAI-järjestelmä on asiakkaan hoidon, palveluiden laadun ja kustannustehokkuuden parantamiseksi kehitetty standardoitu ja kansanvälisesti päteväksi ja luotettavaksi osoitettu asiakkaiden tarpeiden ja voimavarojen arviointijärjestelmä (Sgadari ym. 1997, Hirdes ym. 2008). Se on kehitetty ensisijaisesti asiakkaan palvelu- ja hoitosuunnitelman laatimisen apuvälineeksi. Asiakkaan RAI-arviointi tehdään aina hoitosuhteen alkaessa ja tämän jälkeen vähintään puolivuosittain. Vuodesta 2007 lähtien Tampereen tehostetun asumispalveluyksikköjen asiakkaita on arvioitu enenevässä määrin RAI-arviointivälineellä. (Noro ym. 2000; Noro ym ) Tässä raportissa esitetään Tampereen kaupungin ikäihmisten palvelujen tilaajan, viiden tehostetun palveluasumisen yksikön ja Koukkuniemen vanhainkodin kahden pilottiosaston sekä Terveyden ja hyvinvoinnin laitoksen (THL) yhteistyössä tehty tehostetun palveluasumisen tuotteistushanke, jota edelsi Tampereen kaupungin pitkäaikaisen laitoshoidon tuotteistushanke. Seuraavaksi edetään kotihoidon palvelujen tuotteistamiseen RAI-järjestelmään pohjautuen. THL Raportti 20/
16 2 Hankkeen organisointi Tehostetun palveluasumisen tuotteistukselle Tampereella perustettiin ohjausryhmä, joka kokoontui hankkeen aikana kuusi kertaa. Tuotteistuksen ohjausryhmään kuuluivat: Anniina Tirronen, suunnittelupäällikkö, tilaajaryhmä, Tampereen kaupunki, puheenjohtaja Birgit Viitanen, vastaava ostopalvelusuunnittelija, tilaajaryhmä, Tampereen kaupunki, sihteeri Anne-Mari Salonen, erikoissuunnittelija, Tampereen kaupunki Outi Hietanen, palvelukodin johtaja, Attendo Oy Tiina Raiski, toimitusjohtaja, Pirkanmaan Senioripalvelut Oy Maria Länsiö, toiminnanjohtaja, Tampereen ensi- ja turvakoti ry Laura Haapamäki, ikäihmisten palveluiden päällikkö, Tampereen ensi- ja turvakoti ry Maritta Grönroos, toiminnanjohtaja, Tampereen Kaupunkilähetys ry Päivi Karjalainen, kehitysjohtaja, Tampereen Kaupunkilähetys ry Leila Härtsiä, johtaja, Tampereen Kaupunkilähetys ry Irmeli Salonen, johtaja, Tampereen Naisyhdistys ry Ella Suojalehto ( välisen ajan Jarkko Lumio), laitoshoidon johtaja, Tampereen kaupunki Marjo Liimatainen, pitkäaikaishoidon päällikkö, Tampereen kaupunki Arja-Liisa Heikkilä, vastaava osastonhoitaja, Tampereen kaupunki Rauha Heikkilä, kehittämispäällikkö, Terveyden ja hyvinvoinnin laitos (THL) Palvelutuotteitteiden sisältökuvauksia valmisteli projektiryhmä, joka kokoontui kolme kertaa hankkeen aikana. Projektiryhmään kuuluivat: Attendo: Outi Hietanen, palvelukodin johtaja; Kirsti Kartano, hoitotyön esimies; Aysha Nordling, sairaanhoitaja Pirkanmaan Senioripalvelut Oy: Marja Lehmussalmi, lähihoitaja; Marjanne Lepistö, fysioterapeutti; Maarit Pohjola, vastaava sairaanhoitaja; Tiina-Riitta Staven, palvelukodin johtaja Tampereen Ensi- ja turvakoti ry: Laura Haapamäki, Ikäihmisten palveluiden päällikkö; Anumari Makkonen, Petsamokodin esimies, laatupäällikkö Tampereen Kaupunkilähetys ry: Jaana Hakkarainen, lähihoitaja; Leila Härtsiä, palvelukodin johtaja, THL Raportti 20/
17 2 Hankkeen organisointi Tuulikki Silvennoinen, perushoitaja; Marja Vuohijoki, vastaava sairaanhoitaja Tampereen Naisyhdistys ry: Helena Harju, lähihoitaja; Paula Koskinen, lähihoitaja; Marita Nuora, lähihoitaja Tampereen kaupunki: Katja Keskinen, osastonhoitaja; Marja-Leena Nurminen, perushoitaja Rauha Heikkilä, kehittämispäällikkö, Terveyden ja hyvinvoinnin laitos (THL) Palvelutuotteiden hinnoittelua valmisteli projektiryhmä, joka kokoontui kolme kertaa hankkeen aikana. Projektiryhmään kuuluivat: Magnus Björkgren, projektipäällikkö, Kokkolan yliopistokeskus Chydenius Birgit Viitanen, vastaava ostopalvelusuunnittelija, tilaajaryhmä, Tampereen kaupunki Tiina Raiski, Pirkanmaan Senioripalvelut Oy Tarja Laamanen, Pirkanmaan Senioripalvelut Oy Arja Kuokkanen, Tampereen Ensi- ja turvakoti ry Maria Länsiö, Tampereen Ensi- ja turvakoti ry Laura Haapamäki, Tampereen Ensi- ja turvakoti ry Maarit Rautavaara, Tampereen Kaupunkilähetys ry Maritta Grönroos, Tampereen Kaupunkilähetys ry Päivi Karjalainen, Tampereen Kaupunkilähetys ry Leila Härtsiä, Tampereen Kaupunkilähetys ry Irmeli Salonen, Tampereen Naisyhdistys r.y. THL Raportti 20/
18 3 Hankkeen tavoitteet Hankkeen tavoitteena oli muodostaa tuotteistus, jota voidaan käyttää Tampereen kaupungin tilaajan ja tehostetun palveluasumisen sopimusohjauksessa, asiakasohjauksessa ja palvelujen hankinnassa. Palvelujen hankinnassa tavoitellaan tulosperusteista hankintaa. Tehostetun palveluasumisen tuotteistushankkeen lähtökohtana on Tampereen kaupungin laitoshoidon tuotteistushanke (Heikkilä ym. 2013). Molemmissa tuotteistushankkeissa kuusi palvelutuotetta pohjautuvat RUG- III LTC/34 -luokituksen pohjalle (liite 1). Erilaiset palveluympäristöt ja kustannustasot laitoshoidossa ja tehostetussa palveluasumisessa vaikuttavat siihen, että tehostetun palveluasumisen tuotteistushankkeessa 1. kuvattiin kuuden palvelutuotteen sisällöt 2. laskettiin palvelutuotteille kustannuskomponentit (RUG-vakioitu kustannus ja kiinteä kustannus) 3. luotiin maksujärjestelmä. THL Raportti 20/
19 4 Palvelujen tuotteistaminen Tuotteistamisen avulla määritellään palvelun sisältö, laatu ja hinta. Tuotteistaminen on palveluiden eri osien vakioimista siten, että palvelua ei tarvitse pohtia jokaisen asiakkaan kohdalla uudelleen vaan palvelu voidaan antaa samanlaisena kaikille asiakkaille, mikä lisää yhdenvertaisuutta. Tuotteen tunnuspiirre on, että tuote voidaan tuottaa vastaavan sisältöisenä uudestaan. Toisaalta tuotteistaminen voi helpottaa asiakaskohtaista palvelun räätälöintiä. (Länkinen 2005; Stenvall & Airaksinen 2009; STM 2012.) Hyvin toteutettu tuotteistus tukee asiakkaan tarpeiden mukaista palvelua/hoitoa sekä luovuutta ja joustavuutta palvelujen tuottamisessa (Holma 2006; Parantainen 2005). Käyttötarkoitus vaikuttaa siihen, mikä on toimiva ja tarkoituksenmukainen tapa tuotteistaa. Se voi olla toiminnan kuvaaminen tai laskutus, hinnoittelu, palkitseminen tai sopimusten seuranta. Tuotteistusjärjestelmät mm. DRG (Diagnosis Related Groups), RUG (Resource Utilization Groups) poikkeavat toisistaan tuoteryhmien määrittelyn tarkkuuden, asiakkaan keskeisen palvelutarpeen arvioinnin ja ennakoitavuuden perusteella. Ennakoitavuudella tarkoitetaan palvelun aiheuttaman todellisen kustannuksen epävarmuutta. (Linna & Junnila 2012.) DRG:n ryhmittelylogiikka perustuu diagnooseihin ja toimenpiteisiin (Fetter 1991). DRG:tä on käytetty erikoissairaanhoidon kustannusten määrittämiseen ja sairaanhoitopiirien kuntalaskutukseen. Hankkeen tavoitteena on luoda ja ylläpitää indikaattoreita ja malleja, jotka mahdollistavat erikoissairaanhoidon hoitoketjuihin sisältyvien palvelujen sekä niiden vaikuttavuuden ja kustannusvaikuttavuuden systemaattisen seurannan. (Peltola ym ) RUG-luokitus ryhmittelee asiakkaat päivittäisen voimavarakäytön perusteella kliinisesti yhdenmukaisiin luokkiin, jotka puolestaan jakautuvat kustannusten suhteen toisistaan eroaviksi alaryhmiksi (Fries & Cooney 1985; Fries ym. 1994, Björkgren ym. 1998). RUG-luokituksen ryhmittelyä on käytetty mm. tuottavuuden vertailussa vanhusten laitoshoidossa (Laine 2006) ja tulosperusteisen hankinnan kehittämisessä Tampereen kaupungin ikäihmisten palveluissa (Heikkilä ym. 2013). Tuotteistuksessa on ratkaistava, kuinka monta palvelutuotetta tuotteistus sisältää ja miten eri toiminnot huomioidaan (Linna & Junnila 2012). Tampereen kaupungin laitoshoidon tuotteistuksessa määriteltiin kuusi palvelutuotetta, jotka pohjautuvat RUG-III LTC/34 -luokituksen pohjalle (Heikkilä ym. 2013). Tuotteistuksen tavoitteena on lisätä vertailtavuutta kunnan oman tuotannon ja yksityisten palveluntuottajien välillä sekä nostaa kustannustekijät esiin kunnan omassakin tuotannossa (Fredriksson ym. 2012). Tuotteistamisen on havaittu tehostavan THL Raportti 20/
20 4 Palvelujen tuotteistaminen organisaation johtamista, koska se ohjaa selkiinnyttämään strategioita ja toimintatapoja pohdittaessa, mitä osaamista kehitetään ja mihin tuotteisiin keskitytään. Tällöin resurssien kohdentaminen oikeisiin kohteisiin helpottuu. (Sipilä 1999b.) Tuotteistus antaa työkalun myös suunnittelua varten eli voidaan arvioida tuleva palvelutarpeet. Ei siis pelkästään arvioida odotettavissa olevaa ikäihmisten lukumäärää, vaan sitä, minkälaista palvelua he tarvitsevat. 4.1 Palveluiden tuotteistamisprosessi Palvelutuotteiden valinta aloittaa tuotteistamisprosessin. Asiakastarpeen on ohjattava tuotteistamisprosessia ja palvelutuotteen määrityksen lähtökohtana on asiakkaan palvelusta saama hyöty. (Sarakorpi 2008.) Tuotteistusprosessimalleja on runsaasti. Lehtinen & Niinimäki (2005) ovat kehittäneet asiantuntijapalveluiden tuotteistusprosessimallin, joka jakaantuu neljään päävaiheeseen: valmistelutyö, tuotteiden muodostaminen, markkinointi sekä seuranta ja arviointi. 4.2 Palvelutuotteiden hinnoittelu Tuotteistettu palvelu on helpompi ja riskittömämpi hinnoitella sekä luoda sen pohjalta perusta hinnoittelumallille. Magnus Björkgrenin (Björkgren 2011; Heikkilä ym. 2013) hinnoittelumallin lähtökohtana on se, että yhdistetään kustannus-, toiminta- ja asiakasrakennetiedot. Näiden tietojen pohjalta voidaan laskea palvelutuotteille hinnat, jotka edustavat palveluntuottajan kustannustasoa. Hinnoittelun pohja on asiakasryhmä ja palvelutoiminnan tuotosta määritellään hoitovuorokautena. Hoitovuorokauden kustannus muodostuu kahdesta kustannuskomponentista: vakioidusta kustannuksesta ja kiinteästä kustannuksesta. Vakioituun kustannukseen lasketaan ainoastaan hoidon ja huolenpidon kustannus (hoitohenkilökunnan henkilöstökulut sekä ostopalveluna hankittu hoitotyö) ja kiinteä kustannus muodostuu muista kustannuksista (muut henkilöstömenot, palvelujen ostos, aineet ja tarvikkeet, vuokrat, pääomakustannukset, hallinto, tukipalvelut). Hintataulukot lasketaan kuvaamaan hoitovuorokauden hintaa eri palvelutuotteissa. Palvelutuotteiden hinnoittelun jälkeen mietitään maksujärjestelmämallia. Maksujärjestelmämallit eroavat toisistaan sen suhteen, miten kustannuskomponentit määritellään. Kustannuspohjaisessa hinnoittelumallissa hyväksytään eroavaisuuksia tuottajien välillä vakioidussa ja kiinteässä kustannuksessa. Tarjouskilpailupohjaisessa hinnoittelumallissa tilaaja määrittelee vakioidun kustannuksen ja kiinteä kustannus määritellään tarjouskilpailun avulla. Hintapohjaisessa hinnoittelumallissa tilaaja määrittelee vakioidun ja kiinteän kustannuksen. (Björkgren 2011.) THL Raportti 20/
21 5 Tampereen tehostetun palveluasumisen tuotteistuksen empiirinen tarkastelu 5.1 Aineisto RAI-vertailukehittämisen verkostoon kuuluvat tehostetun palveluasumisen yksiköt siirtävät kaksi kertaa vuodessa asiakkaiden RAI-arvioinnit THL:ään. Aiemmin toteutetun Tampereen tuotteistuksen toimivuuteen vaikutti asiakkaiden tilan muuttuminen ja siirtyminen palvelutuotteesta toiseen. Tätä varten muodostettiin aineisto, johon poimittiin arviointitiedot kolmesta eri tiedonkeruuaineistoista (RAI-tietokanta, Ikäihmisten palvelut -yksikkö, THL 2012). Arviointiaineistot muodostuivat Kuuselan Seniorikeskuksen, Lahdensivun kodin, Petsamokodin, Petäjäkotikeskuksen, Keinupuiston palvelukodin, Villa Aallon ja Koukkuniemen vanhainkodin kahden tehostetun palveluasumisen pilottiosaston asiakkaiden RAI-arvioinneista (Taulukko 1). Taulukko 1. Asiakkaiden RAI-arviointien lukumäärät eri yksiköissä Palveluntuottaja Asiakkaiden RAI-arvioinnit, lukumäärä 2010_2 2011_1 2011_2 (1.4 - (1.4 - ( ) ) ) Keinupuiston palvelukoti ja Villa Aalto* Kuuselan Seniorikeskus Lahdensivun koti Petsamokoti Petäjäkotikeskus Koukkuniemen vanhainkodin pilottiosastot Yhteensä *RAI-arviointitiedot alkaen 2011_1 Lähde: RAI-tietokanta, Ikäihmisten palvelut -yksikkö, THL Menetelmät Palvelutuotteiden sisältökuvaukset tehtiin käyttäen apuna Delfoi-menetelmää, joka on kyselytutkimusta lähestyvä laadullinen menetelmä. Delfoi-tutkimus tulee ymmärtää pikemminkin lähestymistavaksi kuin itsenäiseksi tutkimusmenetelmäksi. Delfoi- THL Raportti 20/
Asiakasryhmittelyyn pohjautuva tuotteistus
Rauha Heikkilä, Magnus Björkgren Marjo Vesa, Birgit Viitanen Anita Laine, Kaisa Taimi Anja Noro, Matti Mäkelä Janne Asikainen Britta Sohlman Teija Hammar Leila Mäkinen Paula Andreasen Harriet Finne-Soveri
Rauha Heikkilä Anja Noro Janne Asikainen Magnus Björkgren Jutta Nieminen Anniina Tirronen Ella Suojalehto Jussi Ripsaluoma Jarkko Lumio Mika Pulli Leena Majanmaa Harriet Finne-Soveri Asiakasryhmittelyyn